เหตุใดประเทศเวียดนามจึง น่าลงทุนในตลาดหุ้น ในปี 2566
เวียดนามมีศักยภาพที่จะเติบโตได้อีกไกล  มีการพัฒนาโครงสร้างพื้นฐาน การท่องเที่ยวเริ่มกลายเป็นอีกหนึ่งจุดขาย เศรษฐกิจมีการขยายตัวรวดเร็วเป็นอันดับต้นๆ ในอาเซียน ทำให้ต่างประเทศเข้ามาลงทุน อีกทั้งช่วยพยุงพอร์ตหุ้นในยามที่หุ้นไทยย่ำแย่ในช่วงปี 2563-2564 รวมถึงในครึ่งปี 2566 ในนาคตอันใกล้เวียดนามอาจจะไล่ตามเศรษฐกิจของประเทศไทยและแซงหน้าได้ทันในวันใดวันหนึ่ง 

ปัจจัยที่ทำให้คนหันมาลงทุนที่เวียดนาม มีดังนี้

1. ตัวเลขการส่งออก ตั้งแต่เหนือจรดใต้ของเวียดนามนั้นติดทะเล อาชีพประมงนั้นอยู่คู่กับวิถีคนเวียดนามมาอย่างช้านาน เวียดนามมีทรัพยากรสัตว์น้ำที่หลากหลาย และได้ส่งออก ‘กุ้ง’ เป็นอันดับต้นๆ ของโลก เป็นผู้ส่งออกกาแฟอันดับ 2 ของโลก ข้าวที่ไทยเคยเป็นผู้นำการส่งออกมากที่สุด ปัจจุบันได้ถูกเวียดนามแซงเป็นที่เรียบร้อย นอกจากนี้ เวียดนามยังเป็นฐานผลิตและส่งออกอิเล็กทรอนิกส์บริษัทระดับโลกค่อนข้างมากสำคัญ เช่น Apple และ Samsung 

2. ภูมิประเทศ  ทางเหนือของเวียดนามนั้นติดกับประเทศจีน อีกทั้งยังใกล้กับเกาหลีและญี่ปุ่น ซึ่งทั้งหมดถือเป็นประเทศยักษ์ใหญ่ในเอเชีย และพื้นที่ส่วนใหญ่ของประเทศเวียดนามติดกับทะเลเปิด เกื้อหนุนการขนส่งเดินเรือ รวมถึงการสร้างท่าเรือน้ำลึก

3. ทรัพยากรมนุษย์ ประเทศเวียดนามมีประชากรทั้งหมด 100 ล้านคน อายุเฉลี่ยประมาณ 30 ปี ซึ่งเป็นคนวัยหนุ่มสาวที่พร้อมสำหรับการทำงานได้อีกเป็นสิบ ๆ ปี อีกทั้งยังมีมหาวิทยาลัยชั้นนำอย่าง FPT University ด้วย ก่อตั้งโดยบริษัทเทคโนโลยีที่ใหญ่ที่สุดในเวียดนาม ทำให้เวียดนามสามารถเจริญเติบโตได้อย่างยั่งยืน

4. ตัวเลขการลงทุน มีการลงทุนสินค้าหลายชนิด ตั้งแต่สิ่งทอ เสื้อผ้า รองเท้า ไปจนถึงโทรศัพท์มือถืออย่าง Smartphone ก็มีการผลิตและประกอบในเวียดนาม รวมถึงสินค้าแบรนด์ดังอย่าง Nike, Lego, Adidas, Samsung และอื่น ๆ ต่างก็เลือกที่มาลงทุนในเวียดนาม
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน